LALIN ปรับโฉมแบรนด์ใหม่ “บ้านลลิล The Prestige” เจาะกลุ่มกำลังซื้อบ้านระดับพรีเมี่ยม
LALIN ปรับโฉมแบรนด์บ้านเดี่ยวจาก “บ้านลลิล” สู่ “บ้านลลิล The Prestige” เจาะกลุ่มกำลังซื้อบ้านระดับพรีเมี่ยมราคา 5-8 ลบ. เพื่อให้ครอบคลุมทุก segment พร้อมเปิดตัว “บ้านลลิล The Prestige ประชาอุทิศ – สุขสวัสดิ์” มูลค่าโครงการ 1,000 ล้านบาท
LALIN ปรับโฉมแบรนด์ “บ้านลลิล” สู่ “บ้านลลิล The Prestige” เจาะกลุ่มกำลังซื้อบ้านระดับพรีเมี่ยมราคา 5-8 ลบ. ให้ครอบคลุมทุก segment
4 พ.ย. 2564

นายชูรัชฏ์ ชาครกุล กรรมการผู้จัดการ บริษัท ลลิล พร็อพเพอร์ตี้ จำกัด (มหาชน) หรือ LALIN เปิดเผยว่า จากผลสำรวจของผู้บริโภคในปัจจุบันพบว่าบ้านระดับราคา 5-8 ล้านบาท ยังคงเป็นที่ต้องการอยู่ โดยเฉพาะในกลุ่มลูกค้าที่ต้องการขยายครอบครัวที่ใหญ่ขึ้น บ้านขนาดใหญ่จึงตอบโจทย์ เพราะมีห้องอเนกประสงค์ที่สามารถปรับเปลี่ยนฟังก์ชันการใช้งานตามที่ต้องการ อาทิ work from home การเรียนออนไลน์ หรือแม้กระทั้งปรับเป็นห้องนอนสำหรับผู้สูงอายุได้อีกด้วย
ทั้งนี้บ้านยังคงตอบรับกับชีวิตวิถีใหม่ในยุค New Normal เพราะมีพื้นที่บริเวณโดยรอบบ้านรองรับกับการใช้ชีวิตที่ยังคงความเป็นส่วนตัว มีพื้นที่สีเขียวในการผ่อนคลาย รายล้อมไปด้วยสังคมคุณภาพทำให้ลูกค้ากลุ่มนี้มีศักยภาพในการซื้อที่อยู่อาศัยได้ บริษัทจึงได้พัฒนา ปรับโฉมแบรนด์บ้านเดี่ยว จาก “บ้านลลิล” สู่ “บ้านลลิล The Prestige” เพื่อเป็นการเติมเต็มกลุ่มบ้านระดับราคา 5-8 ล้านบาท เพื่อให้ครอบคลุมทุก segment โดยมุ่งพัฒนาบ้าน ที่ตอบโจทย์กำลังซื้อกลุ่มนี้และ เพิ่มโอกาสทางการตลาดสู่การเติบโตที่แข็งแกร่งยิ่งขึ้น
โดยได้เปิดตัวโครงการแรก “บ้านลลิล The Prestige” ประชาอุทิศ – สุขสวัสดิ์ บนพื้นที่ 39 ไร่ มูลค่าโครงการ 1,000 ล้านบาท รวม 181 ยูนิต ท่ามกลางกระแสตอบรับในช่วง soft opening ที่ดีเกินคาด ด้วยศักยภาพของทำเลในย่านประชาอุทิศ – สุขสวัสดิ์ ที่สะดวกในเรื่องของการเดินทางและระบบคมนาคมแบบ freeway ที่ใช้สัญจรเข้าเมืองอย่างสะดวกสบาย ประกอบกับประสบการณ์จากช่วงโควิด-19 ที่ทำให้คนส่วนใหญ่เปลี่ยนจากการเลือกซื้อคอนโดมิเนียมมาเป็นบ้านเดี่ยวเพื่อลดความเสี่ยงจากการใช้พื้นที่ส่วนรวม
สำหรับบ้านลลิล The Prestige ได้รับการออกแบบในสไตล์ French Colonial ผ่านแรงบันดาลใจจากพระราชวังแวร์ซายและสวนโพรวองซ์ (Provence) ที่พัฒนาให้เป็นเอกลักษณ์เฉพาะของ ลลิล พร็อพเพอร์ตี้ หรูหรา มีระดับ รายล้อมไปด้วย Green Space ที่ได้แรงบันดาลใจจากพระราชวังแวร์ซาย บ้านระดับพรีเมียมที่มาพร้อมนวัตกรรมประหยัดพลังงานเป็นมิตรกับสิ่งแวดล้อม โดยเป็นบ้านเดี่ยวขนาด 4 ห้องนอน 3 ห้องน้ำ บนทำเลคุณภาพ ที่มีให้เลือกถึง 4 แบบบ้าน เรียกว่าตอบโจทย์และตรงใจกับไลฟ์สไตล์ในยุคปัจจุบันซึ่งจะ ประกอบไปด้วย
นอกจากนี้ยังครบครันด้วยคลับเฮ้าส์สุดหรู ที่มาพร้อมฟิตเนสและสระว่ายน้ำ ติดตั้งระบบไฟแสงสว่างในพื้นที่ส่วนกลางแบบ LED ด้วยระบบโซล่าร์เซล พร้อมระบบหมุนเวียนน้ำเพื่อดูแลสวนส่วนกลาง กล้องวงจรปิดบริเวณโครงการพร้อมเจ้าหน้าที่รักษาความปลอดภัยตลอด 24 ชั่วโมง ที่เข้าออกโครงการด้วยระบบ keycard access ให้คุณได้อุ่นใจในการใช้ชีวิตตลอดวัน
“หนึ่งในการพัฒนาที่โดดเด่นและเป็นเอกลักษณ์ของ บ้านลลิล The Prestige คือการนำนวัตกรรมประหยัดพลังงานเข้ามาใช้ในการพัฒนาบ้านและพื้นที่ส่วนกลางของโครงการเพิ่มมากขึ้น เพื่อลดการใช้พลังงานและเป็นบ้านที่เป็นมิตรต่อสิ่งแวดล้อม” นายชูรัชฏ์ ชาครกุล กล่าวเสริม “Exquisite Design Function แนวคิดการออกแบบที่พิถีพิถันผ่านการคิดและการคัดสรรวัสดุตกแต่งต่างๆ เริ่มตั้งแต่การออกแบบภายในบ้านให้สูงโปร่งสบาย มีการหมุนเวียนระบายอากาศภายในบ้าน สามารถจัดวางเฟอร์นิเจอร์ได้อย่างลงตัวโดยไม่มีเหลี่ยมเสา เพิ่มพื้นที่ห้องเก็บของให้มีขนาดใหญ่ขึ้น 
รวมทั้งเลือกใช้วัสดุที่พรั่งพร้อมไปด้วยนวัตกรรมเทคโนโลยีเพื่อโลกสีเขียว อาทิ แผ่นสะท้อนกันความร้อน สีสะท้อนความร้อนออกจากตัวบ้าน และยังมีคุณสมบัติช่วยฆ่าเชื้อไวรัสและแบคทีเรีย ตลอดจนการติดตั้งสุขภัณฑ์ประหยัดน้ำและกำจัดแบคทีเรีย เพิ่มความสะดวกด้วยเก้าอี้อาบน้ำและที่นั่งอาบน้ำเพื่อความปลอดภัยต่อสุขภาพของผู้อยู่อาศัยภายในบ้านลลิล The Prestige ”นายชูรัชฏ์ กล่าว
ทั้งนี้ วิสัยทัศน์ Lalin the NEXT ถูกพัฒนาขึ้นเพื่อยกระดับคุณภาพชีวิตและมอบประสบการณ์ใหม่ของการอยู่อาศัยที่แท้จริง ตลอดจนการสร้างความแข็งแกร่งให้แก่บุคลากรเพื่อพัฒนาบ้านคุณภาพให้แก่ลูกค้าอย่างไม่หยุดยั้ง ประกอบด้วย Next Living Experience ให้ความสำคัญทุกมิติกับลูกค้าเป็นหัวใจหลัก Next Dynamic Sustainable เป็นองค์กรที่มุ่งมั่นให้ความสำคัญกับหลักการบริหารตามแบบ  ESG เพื่อการเติบโตอย่างยั่งยืน Next Innovative Co-Creation การมุ่งพัฒนาศักยภาพของสมาชิกในองค์กรคือสิ่งที่สะท้อนให้เห็นถึงความมุ่งมั่นของ ลลิล พร็อพเพอร์ตี้ ที่จะไม่หยุดยั้งด้านการพัฒนาซึ่งพร้อมจะต่อยอดขยายออกไปเพื่อให้บ้านของลลิล พร็อพเพอร์ตี้ เป็นบ้านที่พร้อมรองรับความต้องการทั้งในปัจจุบันและอนาคต